REPUBLIKA SRBIJA

NARODNA SKUPŠTINA

01 Broj 06-2/531-21

10. decembar 2021. godine

B e o g r a d

**Z A P I S N I K**

**TRINAESTE SEDNICE DRUGOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 10. DECEMBRA 2021. GODINE**

Sednica je počela u 10 časova i 20 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 75 narodnih poslanika, a primenom elektronskog sistema za glasanje utvrđeno je da je u sali prisutno 149 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: Zagorka Aleksić, prof. dr Marko Atlagić, Dušan Bajatović, Arđend Bajrami, Miloš Banđur, Nadije Bećiri, dr Marko Bogdanović, Jelisaveta Veljković, Mladen Grujić, Milan Đurica, Vladan Zagrađanin, mr Jadranka Jovanović, Šaip Kamberi, Rajko Kapelan, Dragomir Karić, Goran Kovačević, Jovan Kolundžija, Marijana Krajnović, Nikola Lazić, Sanja Lakić, Janko Langura, Sofija Maksimović, Vesna Marković, Rajka Matović, Nataša Mihailović-Vacić, Olivera Nedeljković, Slađana Nikolić, prof. dr Aleksandra Pavlović Marković, Jovan Palalić, dr Balint Pastor, Mira Petrović, Milena Popović, Misala Pramenković, Nikola Radosavljević, Katarina Rakić, Života Starčević, Smilja Tišma, Bojan Torbica, Akoš Ujhelji, prof. dr Jahja Fehratović, Aco Petrović, Ljiljana Kuzmanović-Vujaković, Marina Mirković, Mina Kitanović, Nikola Kožović, Rozalija Ekres, Daniel Đivanović, Jelena Stevanović, Jelena Katić, Momčilo Vuksanović i dr Amela Lukač Zoranić.

Predsednik je, saglasno članu 86. stav 2. i članu 87. stav 2. Poslovnika Narodne skupštine, obavestio da je sednica sazvana u roku kraćem od roka utvrđenog u članu 86. stav 1. Poslovnika i izuzetno za petak, dakle mimo dana utvrđenih u članu 87. stav 1. Poslovnika, zbog potrebe da Narodna skupština što pre razmotri Predlog zakona iz predloženog dnevnog reda.

Zatim je Narodna skupština prešla na utvrđivanje dnevnog reda.

Izjašnjavajući se o predlozima za stavljanje na dnevni red sednice akata po hitnom postupku, Narodna skupština je prihvatila predlog Vlade da se, po hitnom postupku, stavi na dnevni red - Predlog zakona o izmenama Zakona o referendumu i narodnoj inicijativi, koji je podnela Narodnoj skupštini 8. decembra 2021. godine (od 162 prisutna narodna poslanika, 159 je glasalo za, a tri nisu glasala).

Narodna skupština nije prihvatila predlog 10 narodnih poslanika da se, po hitnom postupku, stavi na dnevni red - Predlog rezolucije o ustaškom genocidu nad Srbima, Jevrejima i Romima u Nezavisnoj Državi Hrvatskoj (1941-1945), koji su podneli Narodnoj skupštini 7. decembra 2021. godine (od 169 prisutnih narodnih poslanika, 21 je glasao za, a 148 nije glasalo).

Narodna skupština je, većinom glasova (od 169 prisutnih narodnih poslanika, 167 je glasalo za, a dva nisu glasala), utvrdila dnevni red Trinaeste sednice Drugog redovnog zasedanja Narodne skupštine Republike Srbije u 2021. godini, u celini.

**Tako utvrđeni dnevni red je sledeći:**

**1. Predlog zakona o izmenama Zakona o referendumu i narodnoj inicijativi,** koji je podnela Vlada (broj 011-2267/21 od 8. decembra 2021. godine).

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju Marija Obradović, ministar državne uprave i lokalne samouprave, Maja Mačužić Puzić, državni sekretar u Ministarstvu državne uprave i lokalne samouprave i Milan Čuljković iz Ministarstva državne uprave i lokalne samouprave.

Zatim je Narodna skupština prešla na rad po utvrđenom dnevnom redu sednice, odnosno na načelni pretres o **1. tački dnevnog reda** - **PREDLOGU ZAKONA O IZMENAMA ZAKONA O REFERENDUMU I NARODNOJ INICIJATIVI**.

Predsednik je, saglasno članu 157. stav 1. Poslovnika, otvorio načelni pretres o Predlogu zakona.

U načelnom pretresu o Predlogu zakona, učestvovali su narodni poslanici Vladan Glišić i dr Aleksandar Martinović, predsednik Poslaničke grupe „Aleksandar Vučić - za našu decu“, posle čijeg izlaganja je predsednik zaključio načelni pretres o Predlogu zakona.

Predsednik je, saglasno članu 87. stav 5. Poslovnika, odredio petak, 10. decembar 2021. godine, sa početkom u 13,00 časova, kao Dan za glasanje o tački dnevnog reda Trinaeste sednice Drugog redovnog zasedanja Narodne skupštine Republike Srbije u 2021. godini.

Posle pauze, u 13,00 časova, primenom elektronskog sistema za glasanje utvrđeno je da su u sali prisutna 182 narodna poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda - PREDLOG ZAKONA O IZMENAMA ZAKONA O REFERENDUMU I NARODNOJ INICIJATIVI**

Narodna skupština je, većinom glasova svih narodnih poslanika (od 193 prisutna narodna poslanika, 193 su glasala za), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 193 prisutna narodna poslanika, 193 su glasala za).

Narodna skupština je, većinom glasova svih narodnih poslanika (od 193 prisutna narodna poslanika, 193 su glasala za), usvojila Predlog zakona o izmenama Zakona o referendumu i narodnoj inicijativi, u celini.

Pošto je Narodna skupština obavila razmatranje i odlučivanje jedine tačke dnevnog reda sednice, predsednik Narodne skupštine je, saglasno članu 102. Poslovnika, zaključio Trinaestu sednicu Drugog redovnog zasedanja Narodne skupštine Republike Srbije u 2021. godini.

Sednica je zaključena u 13 časova i 5 minuta.

GENERALNI SEKRETAR PREDSEDNIK

 Veljko Odalović Ivica Dačić